Modul
Tartalom
Index 🔎︎

# Biztonsági szint

Válasszon ki egyet a négy makróbiztonsági lehetőség közül. A lehetőségek a biztonsági szinttől függően különbözők. A magasabb biztonsági szinten engedélyezett makrók az alacsonyabb szinteken is futhatnak.

## Nagyon magas

Csak a megbízható fájlelérési útról származó makrók futhatnak. Minden más makró, legyen az aláírt vagy aláíratlan, nem futhat.

A megbízható fájlelérési utak a Megbízható források lapon állíthatók be. A megbízható fájlelérési útról származó makró minden további nélkül futhat.

## Magas

Csak a megbízható fájlelérési útról származó aláírt makrók futhatnak. Az aláírással nem rendelkező makrók nem futhatnak.

A megbízható források a Megbízható források lapon állíthatók be. Csak a megbízható fájlelérési útról származó aláírt makrók futhatnak. Ezen felül a megbízható fájlelérési útról származó makrók is futhatnak.

## Közepes

Az ismeretlen forrásból származó makrók végrehajtása előtt párbeszédablak jelenik meg, amelyen engedélyezni, illetve tiltani lehet a makró futását.

A megbízható források a Megbízható források lapon állíthatók be. A megbízható fájlelérési útról származó aláírt makrók futhatnak. Ezen felül a megbízható fájlelérési útról származó makrók is futhatnak. Az összes többi makró futtatása előtt megerősítést kér a program.

## Alacsony (nem javasolt)

Minden makró lefuthat bármiféle megerősítés nélkül. Csak akkor válassza ezt a beállítást, ha biztos abban, hogy a megnyitandó dokumentum biztonságos.

A makrók beállíthatók úgy, hogy a dokumentum megnyitásakor automatikusan lefussanak, és veszélyes műveleteket is végrehajthatnak, például fájlok törlését vagy átnevezését. Ez a beállítás nem javasolt, ha mások által írt dokumentumot nyit meg.